Δώδεκα Αποικίες Του Κόμπολ

Οι Δώδεκα Αποικίες του Ανθρώπου ή οι Δώδεκα Αποικίες Του Κόμπολ είναι οι φανταστικές τοποθεσίες από τις οποίες κατάγεται η ανθρωπότητα, σύμφωνα με τις Αμερικανικές τηλεοπτικές σειρές Battlestar Galactica (1980 και 2003) και Caprica (2010).

Οι Δώδεκα Αποικίες ιδρύθηκαν από τις δώδεκα φυλές ανθρώπων που εγκατέλειψαν τον πλανήτη Κόμπολ, που σύμφωνα με την σειρά είναι ο μυθικός πλανήτης από τον οποίο προέρχεται η ανθρωπότητα. Υπήρχαν δεκατρείς φυλές, αλλά μία αποίκησε έναν πλανήτη με το όνομα «Γη» (Αγγλικά: Earth)· πρόκειται όμως για έναν άλλο πλανήτη και όχι την δική μας Γη, την οποία ανακαλύπτουν οι δώδεκα αποικίες στο τέλος της σειράς.

Οι άνθρωποι των Δώδεκα Αποικιών (28.6 δισεκατομμύρια στην καινούρια σειρά)Αν και η Κάρα Θρέις υπολογίζει πως πάνω από 50 δισεκατομμύρια άτομα σκοτώθηκαν στην επίθεση κατά των Αποικιών στην 4η σεζόν της σειράς. σχεδόν αφανίστηκαν από τους Cylon (στα ελληνικά γνωστοί και ως «Συλώνες») στην αρχή της σειράς Battlestar Galactica, σε ένα περιστατικό που έγινε γνωστό σαν Δεύτερος Πόλεμος των Συλώνων. Λιγότεροι από 50.000 επιζώντες κατάφεραν να ξεφύγουν μαζί με έναν στόλο από επιβατικά διαστημόπλοια, με μόνο ένα στρατιωτικό διαστημόπλοιο (γνωστά στην σειρά ως «Battlestar») να τους προστατεύει, το Battlestar Galactica.

Οι Αποικίες παίρνουν τα ονόματά τους από τον ζωδιακό κύκλο και βρίσκονται στο ίδιο ηλιακό σύστημα.

Οι Αποικίες
Η Κάπρικα είναι ο δεύτερος μεγαλύτερος πλανήτης των Δώδεκα Αποικιών σε πληθυσμό, με 4,9 δισεκατομμύρια κατοίκους. Πρωτεύουσα της Κάπρικα είναι η Κάπρικα Σίτυ, που είναι επίσης και η πρωτεύουσα των Δώδεκα Αποικιών. Ως πρωτεύουσα, η Κάπρικα είναι το κέντρο της πολιτικής, πολιτισμικής και οικονομικής ζωής των Αποικιών και ο Γκάιους Μπάλταρ, ο οποίος δεν κατάγεται ο ίδιος από την Κάπρικα, θεωρεί πως το να κατάγεσαι από την Κάπρικα έχει κύρος από μόνο του. Η επίσημη γλώσσα της Κάπρικα είναι και Καπρικανά, για τα οποία στην σειρά χρησιμοποιούνται τα Αγγλικά, και είναι η κοινή γλώσσα όλων των Αποικιών. Ο εθνικός ύμνος της Κάπρικα είναι το Caprica Abides (Η Κάπρικα Εμμένει) και εμφανίζεται στην σειρά Caprica.

Ο Τάουρον έχει 2,5 δισεκατομμύρια κατοίκους, και η προτεύουσά του είναι η πόλη Υπατία. Ο Τάουρον έχει δημοκρατικό πολίτευμα και χρόνια εμφύλιων πολέμων στον πλανήτη έχουν σκληρύνει τους κατοίκους του. Η γλώσσα του Τάουρον είναι τα Ταουρονικά, ενώ για τις ανάγκες της σειράς χρησιμοποιούνται τα αρχαία ελληνικά,Ακούγονται σε διάφορα επεισόδια του Caprica. Κατά κύριο λόγο η γλώσσα που χρησιμοποιείται είναι αρχαία ελληνικά, αν και φράσεις νέων ελληνικών (για παράδειγμα «γεια μας») ακούγονται επίσης. Η προφορά που χρησιμοποιείται είναι Ερασμιακή. αν και υπάρχουν και κάποια στοιχεία νέων ελληνικών.

Ο Πάικον έχει πληθυσμό 1,4 δισεκατομμύρια κατοίκους, και πρωτεύουσά του είναι η Κουίνσταουν (Αγγλικά: Queenstown). Γενικά οι κάτοικοι του Πάικον είναι φιλικοί και φιλόξενοι προς τους Καπρικανούς, και ο πλανήτης έχει χαμηλά ποσοστά εγκληματικότητας. Η κεντρική κυβέρνηση του Πάικον προσφέρει στους πολίτες του πλανήτη δημόσια παιδεία και υγεία, καθώς και οικονομικά προσιτή στέγαση, πράγματα τα οποία η κυβέρνηση θεωρεί ανθρώπινα δικαιώματα.

Ο Τζέμενον είναι πλανήτης με πληθυσμό 2,8 δισεκατομμυρίων κατοίκων, με πρωτεύουσα την πόλη Οράνου (Αγγλικά: Oranu). Οι κάτοικοι του Τζέμενον είναι οι πιο θρήσκοι από όλους τους άλλους στις Δώδεκα Αποικίες, και παίρνουν το νόημα των Ιερών Γραφών κυριολεκτικά. Ο Τζέμενον είναι δημοκρατία, και το κοινοβούλιο έχει δύο κάμαρες· το Συμβούλιο των Φρουρών (Αγγλικά: Guardian Council), το οποίο έχει αρμοδιότητα σε θέματα ηθικής και θρησκείας, και την Βουλή των Συμβούλων, που την έχει αρμοδιότητα να φτιάχνει νόμους. Αρχηγός της κυβέρνησης είναι ο Πρωθυπουργός. Η γλώσσα του Τζέμενον είναι τα Τζεμενέζικα, στην θέση των οποίων χρησιμοποιούνται τα Ρουμάνικα στην σειρά.

Ο Βίργκον έχει πληθυσμό 4,3 δισεκατομμύρια κατοίκους και πρωτεύουσα την πόλη Μπόζκιρκ (Αγγλικά: Boskirk). Ο Βίργκον ήταν μία ισχυρή αυτοκρατορία για πολλά χρόνια, και η πρωτεύουσά του ήταν η μεγαλύτερη πόλη όλων των Αποικιών για σχεδόν χίλια χρόνια. Ο Βίργκον είναι ο τόπος καταγωγής της γλώσσας και του πολιτισμού των Δώδεκα Αποικιών. Είναι η μόνη Αποικία που έχει ακόμα μοναρχία, αν και πλέον πρόκειται για βασιλευομένη δημοκρατία στην οποία ο βασιλιάς δεν έχει ουσιαστική εξουσία, την οποία έχει καταλάβει το Κοινοβούλιο. Οι κάτοικοι του Βίργκον μπορούν να καταλάβουν από ποια Αποικία κατάγεται κάποιος μόνο από την προφορά του. Επίσης οι κάτοικοι του Βίργκον απολαμβάνουν τους ωραίους κήπους, τα περίτεχνα ενδήματα και τα καλά κρασιά.

Ο Λεόνις έχει 2,6 δισεκατομμύρια κατοίκους, με πρωτεύουσα την Λουμινέρ (Αγγλικά: Luminere, μάλλον από τα Γαλλικά). Ισχυρή αυτοκρατορία για πολλά χρόνια, όπως και ο Βίργκον, ο Λεόνις πλέον δεν έχει μοναρχία. Οι κάτοικοι του Λεόνις αρέσκονται στο καλό κρασί και φαγητό. Οι γυναίκες του Λεόνις θεωρούνται από όλες τις Αποικίες ως όμορφες και αδύνατες. Η επίσημη γλώσσα του Λεόνις είναι τα Λεονέζικα, ενώ στον ταξιδιωτικό οδηγό που εξέδωσε η ομάδα παραγωγής του Caprica, η γλώσσα που χρησιμοποιήθηκε ήταν τα Γαλλικά.

Ο Σατζιτάρον είναι πλανήτης με πληθυσμό 1,7 δισεκατομμύρια, με πρωτεύουσα την Τάουα (Αγγλικά: Tawa). Οι κάτοικοι του Σατζιτάρον ήταν για πολλά χρόνια υπό την κυριαρχία άλλων αποικιών και ως αποτέλεσμα σήμερα ο πλανήτης είναι φτωχός. Τα χρόνια της «αποικιοκρατίας» στον Σατζιτάρον έκαναν τους κατοίκους του πολύ εσωστρεφείς και απαρνιούνται την ιατρική καθώς και αρνούνται να ενταχθούν στις στρατιωτικές δυνάμεις των Αποικιών. Στον Σατζιτάρον υπάρχουν νόμοι που απαγορεύουν την δημόσια επίδειξη στοργικότητας καθώς και τον χορό και τραγούδι στους δημόσιους χώρους.

Η Σκόρπια έχει πληθυσμό 450 εκατομμυρίων κατοίκων και πρωτεύουσα την Σελέστ (Αγγλικά: Celeste). Αν και δημοκρατία, στην Σκόρπια ο βασανισμός όχι μόνο είναι νόμιμος, αλλά εξασκείται ενεργά και από την κυβέρνηση στην Κεντρική Μονάδα Κράτησης. Στην Σκόρπια οι αστυνομικοί θεωρούνται «άγγελοι του θανάτου», αλλά οι τουρίστες δεν διατρέχουν κάποιον κίνδυνο καθώς ο τουρισμός είναι σημαντικό κομμάτι της οικονομίας του πλανήτη. Πολλές από τις άλλες Αποικίες στέλνουν τους ανεπιθύμητους τους στην Σκόρπια για να «κανονιστούν».

Ο Λίμπραν έχει πληθυσμό μόλις 2,1 εκατομμύρια, και δεν έχει πρωτεύουσα· μεγαλύτερη -και μόνη- πόλη είναι η Θέρμις. Αν και πρόκειται για μικρό και σχετικά ακατοίκητο πλανήτη, ο Λίμπραν είναι η έδρα τους Δια-Αποικιακού Δικαστηρίου, το ομοσπονδιακό δικαστήριο των Αποικιών. Επίσης ο πλανήτης έχει πανεπιστήμια και σχολές νομικής που φημίζονται σε όλες τις Αποικίες. Κεντρική κυβέρνηση δεν υπάρχει, και οι τοπικές κυβερνήσεις εκλέγονται μέσω άμεσης δημοκρατίας.

Ο Κάνσερον είναι ο πιο πυκνοκατοικημένος πλανήτης των Αποικιών με 6,7 δισεκατομμύρια κατοίκους και πρωτεύουσα τον Άδη. Αναγνωρίζεται στις Αποικίες ως η «μεγαλύτερη δημοκρατία», και αυτό ισχύει· το Κογκρέσο του Κάνσερον έχει 2.300 βουλευτές ενώ η δημοκρατία του Κάνσερον χωρίζεται σε 88 αυτόνομες πολιτείες με δικά τους κοινοβούλια. Το δημοκρατικό πολίτευμα του Κάνσερον υπάρχει για πάνω από 1.000 χρόνια. Ο Κάνσερον είναι πλούσιος πλανήτης, καθώς έχει πολλά υπόγεια πλούτη και εύφορες πεδιάδες. Η τρομοκρατία είναι βασικό κομμάτι της ζωής στον Κάνσερον.

Ο Έριλον έχει πληθυσμό 1,2 δισεκατομμύρια κατοίκους και πρωτεύουσα την Γκόαθ (Αγγλικά: Goath). Η αυτοεξάρτηση είναι σημαντικό κομμάτι της φιλοσοφίας της ζωής στου Έριλον, και το κράτος δεν προσφέρει κανενός είδους κοινωνικές υπηρεσίες (όπως παιδεία και δημόσια υγεία). Η αστυνομία στον Έριλον έχει πολλή ισχύ, και μπορεί να φυλακίσει και ακόμα να βασανίσει πολίτες με την παραμικρή υποψία. Επίσης η κυβέρνηση στον Έριλον δεν επιδέχεται πολιτική κριτική. Η τέχνη είναι επίσης το αντικείμενο κριτικής της κυβέρνησης, και οι καλλιτέχνες που θέλουν να γίνουν διάσημοι φεύγουν από τον Έριλον για τις άλλες Αποικίες. Ο Έριλον είναι επίσης το «τροφικό καλάθι των Αποικιών», καθώς παράγει το μεγαλύτερο ποσοστό τροφίμων στις Αποικίες.

Η Ακουάρια είναι ο μικρότερος πληθυσμιακά πλανήτης των Αποικιών, με πληθυσμό 25.000, και ο δεύτερος μικρότερος σε μέγεθος. Η Ακουάρια δεν έχει πρωτεύουσα, αλλά η μεγαλύτερη πόλη είναι η Χέιμ (Αγγλικά: Heim). Αρχικά ο πλανήτης αποικήθηκε ως επιστημονικό παρατηρητήριο όμως σύντομα κατοικήθηκε και από άλλους ανθρώπους. Οι κάτοικοι του Ακουάρια είναι φημισμένη για την ανεκτικότητα τους σε όλα τα κοινωνικά θέματα, την αίσθηση ατομικής ανεξαρτησίας τους και την έλλειψη ενδιαφέροντος τους για τα πολιτικά ή άλλα ζητήματα που μπορεί να μπουν εμπόδιο στην ανάπτυξη των μεταξύ τους σχέσεων. Ο πληθυσμός του πλανήτη πολλαπλασιάζεται τους καλοκαιρινούς μήνες και φτάνει το μισό εκατομμύριο, καθώς τουρίστες επισκέπτονται τον πλανήτη για τα διάσημα καλλιτεχνικά του φεστιβάλ.

Ζωδιακό ΣύμβολοΑστερισμός19782003ΕλληνικάΑγγλικάΌνομαΌνομαΠρωτεύουσαΟμάδα Πυραμίδας<center>20px|Aquarius SymbolΥδροχόοςAquariusΑκουάριους/ΑκουάριονΑκουάριονΚαμίαΚαμία<center>20px|Aries SymbolΚριόςΑriesΈριζΈρελονΓκόαθΚαμία<center>20px|Cancer SymbolΚαρκίνοςCancerΌριονΚάνσερονΆδηςCanceron Hydras,Hades Vice,Mangala Krill<center>20px|Capricorn SymbolΑιγόκερωςCapricornΚάπρικαΚάπρικαΚάπρικα ΣίτυCaprica Buccaneers"C-Bucs"<center>20px|Gemini SymbolΔίδυμοιGeminiΤζέμονιΤζέμενονΟράνουΚαμία<center>20px|Leo SymbolΛέωνLeoΛεόνιςΛεόνιςΛουμινέρLeonis Wildcats<center>20px|Libra SymbolΖυγός (αστερισμός)LibraΛίμπριςΛίμπρανΚαμίαΚαμία<center>20px|Pisces SymbolΙχθύες (αστερισμός)PiscesΠισέραΠάικονΚουίνσταουνPicon Panthers<center>20px|Sagittarius SymbolΤοξότηςSagittariusΣατζιτάραΣατζιτάρονΤάουαSagittaron Archers<center>20px|Scorpio SymbolΣκορπιόςScorpioΣκόρπιονΣκόρπιαΣελέστΚαμία<center>20px|Taurus SymbolΤαύροςTaurusΤάουραΤάουρονΥπατίαTauron Bulls,Olympia Stallions<center>20px|Virgo SymbolΠαρθένοςVirgoΒίργκονΒίργκονΜπόζκιρκBoskirk All Reds

Κυβέρνηση
Τα Άρθρα της Αποικιοποίησης
Πριν από τον Πρώτο Πόλεμο των Συλώνων, οι Δώδεκα Αποικίες ήταν ανεξάρτητα κράτη χωρίς κανενός είδους κυβερνητικούς δεσμούς, και μάλιστα κατά καιρούς υπήρχαν πόλεμοι μεταξύ των αποικιών. Η ενοποίηση ήταν ένα αναγκαίο μέτρο το οποίο αναγκάστηκαν να πάρουν οι Αποικίες, 52 χρόνια πριν από την Πτώση των Δώδεκα Αποικιών, έτσι ώστε να μπορέσουν να αντεπεξέλθουν καλύτερα στην κοινή απειλή και να είναι καλύτερα προετοιμασμένοι στο μέλλον. Τα Άρθρα της Αποικιοποίησης εδραιώνουν επίσης τα δικαιώματα των πολιτών, ανεξαρτήτως αποικίας καταγωγής, μεταξύ άλλων το δικαίωμα στη δίκη.
Η Προεδρία
Ο τίτλος του Προέδρου των Δώδεκα Αποικιών είναι το υψηλότερο αξίωμα στις Δώδεκα Αποικίες. Αμέσως μετά είναι ο Αντιπρόεδρος, καθώς και οι διάφοροι υπουργοί. Φαίνεται πως το Κυβερνητικό Συμβούλιο των Δώδεκα Αποικιών είναι μεγαλύτερο από αυτό της Ελλάδας, καθώς στη γραμμή διαδοχής του Προέδρου η Λόρα Ρόζλιν είναι 43η, ενώ ο τελευταίος στη γραμμή διαδοχής της Πρωθυπουργίας στην Ελλάδα βρίσκεται στη θέση 38. Μετά την Πτώση των Δώδεκα Αποικιών, το αξίωμα του Προέδρου κατείχε η Λόρα Ρόζλιν.
Κατά την Κατοχή της Νιου Κάπρικα Σίτυ, στον πλανήτη Νιου Κάπρικα, ο τότε πρόεδρος Γκάιους Μπόλταρ συνεργάστηκε με τους Συλώνες και έτσι ουσιαστικά νομιμοποίησε τις Κατοχικές Αρχές των Συλώνων, καθώς η κυβέρνησή του δεν είχε καμία εξουσία. Αργότερα, μετά την σύντομη προεδρία του Τομ Ζέρεκ, την προεδρία πήρε ξανά η Λόρα Ρόζλιν. 
Στα πρώτα επεισόδια, ο Πρόεδρος Έινταρ αναφέρει πως "το καλό του να είσαι Πρόεδρος είναι πως δεν απαντάς σε κανέναν", γεγονός που μας προτρέπει στο συμπέρασμα πως ο Πρόεδρος έχει απολυταρχική εξουσία, αν και εκλεγόμενος. Μπορεί επίσης να αφαιρεθεί από την Προεδρία μέσω πρότασης μομφής από την Απαρτία των Δώδεκα. 
Λίστα γνωστών Προέδρων
Οι γνωστοί πρόεδροι, με τη σειρά που εμφανίζονται στη σειρά, είναι:
ΠρόεδροςΘητεία (season.episode)ΣημειώσειςΡίτσαρντ Έινταρ (εικόνα)? - MiniseriesΣκοτώθηκε κατά την Πτώση των Δώδεκα ΑποικιώνΛόρα ΡόζλινMiniseries - 2.20Πριν ήταν Υπουργός ΠαιδείαςΓκάιους Μπόλταρ2.20 - 3.04Πριν ήταν ΑντιπρόεδροςΤομ Ζέρεκ3.04 - 3.05Γνωστός τρομοκράτηςΛόρα Ρόζλιν3.05 - 4.08Δεύτερη θητείαΤομ Ζέρεκ4.08Δεύτερη θητείαΛι "Απόλλο" Αντάμα4.08 - 4.10Πρώτη θητείαΛόρα Ρόζλιν4.10 - 4.19Τρίτη θητείαΡόμο Λάμπκιν4.19 - 4.20Τελευταίος Πρόεδρος

Η Απαρτία των Δώδεκα
Η Απαρτία των Δώδεκα, ή το Συμβούλιο των Δώδεκα, (αγγλικά "The Quorum of Twelve"), είναι πιθανότατα κάτι ανάλογο με το Συμβούλιο Ασφαλείας του ΟΗΕ, όπου κάθε μία από τις Αποικίες στέλνει έναν αντιπρόσωπο. Στην σειρά γίνεται επίσης αναφορά και σε ένα (πιθανώς) μεγαλύτερο σώμα (σαν την Γερουσία των Ηνωμένων Πολιτειών), που αναφέρεται ως "Το Συμβούλιο των Πολιτών", όμως δεν εμφανίζεται καθόλου. Στην σειρά, η Απαρτία των Δώδεκα δεν έχει ουσιαστική ισχύ, καθώς όλες οι αποφάσεις λαμβάνονται δια μέσω γραπτών εγκύκλιων του Προέδρου, φαίνεται όμως πως είναι απαραίτητη η παρουσία της Απαρτίας, καθώς τα προβλήματα της κάθε Αποικίας (και κατ' επέκτασιν φυλής) συζητιούνται από τους δώδεκα αντιπροσώπους και τον Πρόεδρο, που προεδρεύει των συνεδριάσεων. Τα μέλη της Απαρτίας των Δώδεκα έχουν το δικαίωμα να βάλουν υποψηφιότητα για Αντιπρόεδρο, αν και εφόσον εκλεχθούν είναι υποχρεωμένοι να παραιτηθούν από την Απαρτία των Δώδεκα. Τα μέλη της Απαρτίας των Δώδεκα μπορούν επίσης να ψηφίσουν κατά του Προέδρου σε μία πρόταση μομφής και, αν περάσει, να διεξαχθούν νέες εκλογές. 
Λίστα γνωστών Αντιπροσώπων
Οι γνωστοί αντιπρόσωποι, ανάλογα με την Αποικία που εκπροσωπούν, είναι:
ΑποικίαΡόζλιν(Πρώτη θητεία)Ρόζλιν(Δεύτερη θητεία)ΑκουάριονΜίκσα Μπιούριαν<span style="color:red;">Δεν Ονομάζεται ✝ΈριλονΑλεσάντερ Άσιελ<span style="color:red;">Δεν Ονομάζεται ✝ΚάνσερονΡόμπιν Ουενούτου<span style="color:red;">Δεν Ονομάζεται ✝ΚάπρικαΓκάιους ΜπόλταρΛι "Απόλλο" ΑντάμαΤζέμενονΣάρα Πόρτερ<span style="color:red;">Δεν Ονομάζεται ✝ΛεόνιςΣαφίγια Σαν ή Έλραντ Χάντ<span style="color:red;">Δεν Ονομάζεται ✝ΛίμπρανΌσγουιν Ερίκου<span style="color:red;">Δεν Ονομάζεται ✝ΠάικονΣαφίγια Σαν ή Έλραντ Χάντ<span style="color:red;">Δεν Ονομάζεται ✝ΣατζιτάρονΤομ Ζέρεκ<span style="color:red;">Τζέικομπ Κάντρελ ✝ΣκόρπιαΕλάντιο Πουάσα<span style="color:red;">Δεν Ονομάζεται ✝ΤάουρονΠέρα Ενιάτο<span style="color:red;">Ντάλια ✝ΒίργκονΜάρσαλ Μπάγκοτ<span style="color:red;">Δεν Ονομάζεται ✝Άγνωστο<span style="color:red;">Ρέζα Χρονίδης ✝

Αντιπρόσωποι με κόκκινα γράμματα που φέρουν το σύμβολο ✝ εκτελέστηκαν κατά το πραξικόπημα του Τόμ Ζέρεκ.

Παραπομπές

Κατηγορία:Φανταστικές τοποθεσίες